Acordo de Schengen

O Acordo de Schengen é unha convención entre países europeos sobre unha política de libre circulación de persoas no espazo xeográfico de Europa. Son 25 nacións da Unión Europea (Chipre e Irlanda, non son parte) e máis outros 4 países europeos membros da EFTA (Islandia, Liechtenstein, Noruega e Suíza).

 Definición 
O Espazo Schengen permite a libre circulación de persoas dentro dos países signatarios sen ter que parar nas fronteiras e presentar o seu pasaporte. É necesario ser portador dun documento legal coma, por exemplo, o DNI. O Espazo Schengen non se relaciona coa libre circulación de mercadorías (embargos etc.) cuxa entidade mediadora é a Unión Europea e os outros membros fora do bloque económico.
miniatura|Edificio da alfándega na Raia entre Galiza e Portugal, que deixou de ter uso en 1992 ao adoptaren España e mais Portugal o Acordo de Schengen.
 Historia 
O acordo foi orixinalmente asinado o 14 de xuño do 1985 por cinco países (Bélxica, Francia, Alemaña, Luxemburgo e Países Baixos). A sinatura do tratado ocorreu a bordo do barco Princesse Marie-Astrid no río Mosela, próximo a Schengen, unha pequena localidade Luxemburguesa na fronteira con Francia e Alemaña.
miniatura|Unha fronteira Schengen típica: non existe posto de control. A foto tomouse na fronteira entre Austria e Alemaña
O acordo asinado en 1985 estabeleceu os pasos a seguir para criar o espazo Schengen. Un documento adicional chamado Convención de Schengen foi creado para pór o tratado de Schengen en práctica. Este segundo documento substituíu o primeiro e foi asinado por cada país na seguinte orde:

 14 de xuño de 1985: Bélxica, Francia, Alemaña, Luxemburgo e Países Baixos.
 27 de novembro de 1990: Italia.
 25 de xuño de 1992: Portugal e España.
 6 de novembro de 1992: Grecia.
 28 de abril de 1995: Austria.
 19 de decembro de 1996: Dinamarca, Finlandia, Islandia, Noruega e Suecia.
 1 de maio de 2004:República Checa, Estonia, Hungría, Letonia, Lituania, Malta, Polonia, Eslovaquia, Eslovenia (consultado o 21 de decembro do 2007Diário Digital, 21-12-2007)
 16 de outubro de 2004: Suíza (ratificado por referendo o 5 de xuño de 2005).
 1 de xaneiro de 2007: Bulgaria e Romanía.
 28 de febreiro de 2008: Liechtenstein.

Mónaco, San Marino e o Vaticano están dentro do Acordo de Shengen por seren enclaves.

 Excepcións 
Nos seguintes territorios de membros da área Schengen o tratado non é aplicábel:

 Helgoland da Alemaña;
 Svalbard da Noruega (mais na Illa de Jan Mayen si);
 Groenlandia e Illas Faroé da Dinamarca.

 Notas 

 Véxase tamén 

 Outros artigos 
 Nacionalidade
 Visa Waiver Program

 Ligazóns externas 
 O Espazo de Schengen (en portugués)
 O Espazo de Schengen (en español)
 Países Schengen (fonte deste artigo, en inglés)
 Switzerland joins Schengen (da BBC, en inglés)

Categoría:Turismo
Categoría:Fronteiras
Categoría:Transporte
Schengen
Categoría:1985